**Carl Gustaf Bloomfield *Eric* von Rosen**, (født 2. juni 1879 i Stockholm, død 25. april 1948 på Skeppsholmen i Stockholm) var en svensk adelsmann (greve), etnograf, oppdagelsesreisende og godseier.

På sin eiendom Rockelstad anla han den første av de private naturparkene i Sverige, deriblant Jaktstuguskogens naturreservat. I 1929 forærte han en verdifull samling frimerker til Postmuseet i Stockholm.

I 1930- og 1940-årene var han aktiv innen den svenske nazistiske bevegelsen.

Etnograf og oppdagelsesreisende
-------------------------------

Eric von Rosen studerte etnografi ved Naturhistoriska riksmuseet i Stockholm. Som etnograf deltok han i ekspedisjonen som Erland Nordenskiöld gjorde i 1901–1902 til grensetraktene mellom Argentina og Bolivia. Denne ekspedisjonen ble i stor grad finansiert av von Rosen. Gjenstandene som ble innsamlet blant flere indianerstammer ble gitt til det svenske Riksmuseet. I 1911–1912 utrustet og ledet von Rosen en forskningsreise gjennom Afrika, den såkalte Rhodesia-Kongoekspedisjonen, for blant annet å studere den så godt som ukjente batwa-stammen ved Bangweulusjøen, et folk som til da var blitt sett av få hvite. Også fra denne ekspedisjonen fikk Riksmuseet en større samling gjenstander til sin etnografiske avdeling; vesentlig fra Rhodesia, men også noe fra stammer i Kongo, Uganda og Tysk Øst-Afrika. von Rosen fikk Vetenskapsakademiens Linnémedalje i gull og ble i 1938 æresdoktor i filosofi i Köln. 

Erik von Rosen var *hedersledamot* ved Universitetet i Uppsala.

Fly til Finland
---------------

von Rosen anskaffet i 1918 et Thulin-fly som han sammen med løytnant Nils Kindberg fløy fra Umeå til Vasa. Han ga flyet til Finland og la dermed grunnlaget for Finlands flyvåpen. Ettersom von Rosen brukte svastika som sitt personlige bumerke, som symbol for lys og lykke (uten politiske konnotasjoner), merket han flyet med en blå svastika på hvit bunn. Dette kom til å bli det finske flyvåpenets symbol helt fram til etter andre verdenskrig.. I 1918 ble von Rosen tildelt det finske Frihetskorsets orden av 2. klasse.

Nazistisk aktivitet
-------------------

I likhet med sin bror Clarence var Eric von Rosen i 1930- og 1940-årene aktiv nazist, blant annet som en av grunnleggerne av *Nationalsocialistiska Blocket*, en organisasjon som hadde sterke nazistiske sympatier..

Eric von Rosen ble kjent med den senere tyske nazilederen Hermann Göring da han i 1920 engasjerte Göring til å fly seg til sitt slott i Rockelstad. Ved denne anledningen traff Göring von Rosens svigerinne Carin von Kantzow, som han i 1923 giftet seg med. Göring hadde i årene frem til andre verdenskrig ofte kontakt med sine inngiftede svenske slektninger, og greveparet von Rosen var ofte på besøk hos Carin og Hermann Göring i Tyskland.

Det svenske utrikesdepartementet oppnevnte i 1997 en kommisjon som skulle avklare hvor det ble av eiendeler av jødisk opprinnelse som ble ført til Sverige i forbindelse med jødeforfølgelsene før og under andre verdenskrig. Kommisjonen forsøkte spesielt å avdekke om Hermann Göring gjennom sine svenske kontakter hadde utført stjålne jødiske eiendeler til Sverige. Kommisjonen gjorde undersøkte blant annet Eric von Rosens arkiv, men kunne ikke i arkivet finne belegg for at stjålne midler, juveler eller andre verdier som Göring hadde tilranet seg hadde havnet i Sverige.

Familie
-------

Eric von Rosen var sønn av greve Carl Gustaf von Rosen og Ella von Rosen, født Carlton Moore. Hans søsken var generalløytnant Reinhold von Rosen, kongelig stallmester Clarence von Rosen, overseremonimester Eugène von Rosen og Maud von Rosen. Moren var amerikansk millionærdatter og gjennom mormoren Clara Jessup Moore fikk barna von Rosen økonomisk trygghet.

Erik von Rosen var gift med friherreinne Mary Fock (1886-1967) og far til forfatteren, grafikern og maleren Björn von Rosen, flyveren Carl Gustaf von Rosen og forfatteren Birgitta Wolf.

Bibliografi
-----------

* *The chorotes indians in the Bolivian Chaco* 1904,
* *Archæological researches on the frontier of Argentina and Bolivia in 1901-02* 1904
* *Från Kap till Alexandria* 1912
* *Träskfolket* 1916
* *En förgången värld* 1919
* *Bland indianer* 1921
* *Ethnographical research work during the Swedish Chaco-Cordillera-expedition 1901-02* 1924
* *Did prehistoric Egyptian culture spring from a marsh-dwelling people?*  19??
* *Trolltiven. Anteckningar och bilder från Tiveden* 1952 posthumt

Referanser
----------

1. 1 2   Den svenske kirkes fødsels- og dåpsprotokoller, «Skeppsholms kyrkoarkiv, Födelse- och dopböcker, SE/SSA/0014/C I/5 (1861-1884), bildid: 00025759\_00115», side(r) 110, «12,Juni,2,1,,Carl Gustaf Blomfield Erik 6,1,.....Rosenvon Carl Gustaf,,,,,,,Moore Ella Carlson»[Hentet fra Wikidata]
2. 1 2 3 4 5 6   Svenskt biografiskt lexikon, «C G B Eric Rosen, von», Svensk biografisk leksikon-ID 6865[Hentet fra Wikidata]
3. 1 2   filmportal.de, Filmportal-ID fb3831884bd644c5ae200aca1a986018, besøkt 9. oktober 2017[Hentet fra Wikidata]
4. 1 2 3 4   Sveriges dödbok, oppført som 18790602-161 von Rosen, Karl Gustav Blomfield Eric, besøkt 12. april 2018[Hentet fra Wikidata]
5. ↑   Swedish Census 1900, oppført som Von Rosen, Karl Gustaf Blomfield Erik, f. 1879 i Skeppholm Stockholms stad, Godsägare, sok.riksarkivet.se, besøkt 26. mars 2018[Hentet fra Wikidata]
6. ↑   Ordfront, Heléne Lööw, «Nazismen i Sverige», ISBN-13 978-91-7324-684-2, utgivelsessted Stockholm, utgitt 2004[Hentet fra Wikidata]
7. ↑  *Eric von Rosen och hans frimärksdonation till Postmuseum*. Postryttaren. 1997.
8. ↑  «Arkivert kopi». Arkivert fra originalen 2. februar 2008. Besøkt 29. april 2015.
9. ↑  *Aftonbladet* 10/7 1918
10. ↑  *Svensk överklass och högerextremism under 1900-talet*. Stockholm: Federativ. 2000. s. 75. ISBN 91-86474-34-0.
11. ↑  *Nazismen i Sverige*. Stockholm: Ordfront. 2004. s. 18. ISBN 91-7324-684-0.
12. ↑  «Utrikesdepartementets rapport SOU 1999:20, Stockholm den 3 mars 1999, s. 31» (PDF). regeringen.se. Arkivert fra originalen (PDF) 7. oktober 2013.  «Arkivert kopi» (PDF). Archived from the original on 7. oktober 2013. Besøkt 29. april 2015. CS1-vedlikehold: Uheldig URL (link)
13. ↑  *De sista privatpalatsen : fyra Stockholmsbyggnader från sekelskiftet*. Stockholm: Hallwylska museet. 1990.

Kilder
------

* Erik Karl Gustaf Bloomfield von Rosen i *Nordisk familjebok* (andra upplagan, 1916)
* *Nordisk familjebok* (1952-55 års upplaga) Stockholm.

Eksterne lenker
---------------

* (en) Eric von Rosen – kategori av bilder, video eller lyd på Commons Rediger på Wikidata
* (sv) Eric von Rosen i Svensk Filmdatabas Rediger på Wikidata

|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Prabook **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** LIBRIS **·** SUDOC **·** KulturNav
 |